open-index/open-wikipedia-markdown huggingface dataset:
Migrantoverføring

**Migrantoverføringer** omfatter flere typer pengeoverføringer mellom land som følge av at personer flytter fra et land til et annet. Å «sende penger hjem» har stor fordelingseffekt, samlet sett.

Migrantoverføringer av migrasjon omfatter tre typer pengeflytting mellom land
* Personer som tar sin formue, og sine pensjonsrettigheter, med seg når de flytter fra et land til et annet
* Personer som er *gjestearbeidere*, dvs at de tjener penger i et annet land enn de er (fast) bosatt
* Personer som sender penger til familie og slektninger i sitt *opphavsland*

Flere studier, både i Norge og internasjonalt har pekt på den omfattende internasjonale økonomiske fordelingseffekten av migrasjon. Slike migrantoverføringer har ikke bare en mikroøkonomisk effekt for de berørte familiene, men skaper også økt vareetterspørsel i mange deler av verden, og utgjør betydelige beløp både i globalt perspektiv, og for BNP i flere land. 
## Effekt
FN-organet IFAD har beregnet at om lag 10% av verdens befolkning er avhengig av økonomiske bidrag fra familie og slekt som er gjestearbeidere eller innvandrere i rikere land. IFAD anslår at migrantene i 2006 sendte 301 milliarder dollar tilbake til sine slektninger i *opphavslandet*. Selv om IFAD mener at deres anslag er moderat, ligger en tilsvarende beregning fra Verdensbanken 100 mrd dollar lavere.

Asia er den verdensdelen som har størst fordel av disse familiebidragene. De største mottagerlandene av migrantoverføringer var i 2006 India (24,5&nbsp;mrd&nbsp;$), Mexico (24,2&nbsp;mrd&nbsp;$), Kina (21&nbsp;mrd&nbsp;$), Filippinene (14,6&nbsp;mrd&nbsp;$) og Russland (13,7&nbsp;mrd&nbsp;$). Både India og Kina er store økonomier hvor bidragene utgjør henholdsvis 2,7&nbsp;% og 0,8&nbsp;% av landenes BNP. For Filippinene utgjør pengestrømmen imidlertid hele **12&nbsp;%** av BNP.
For Europas fattigste land, Moldova, utgjør migrantoverføringene 1&nbsp;mrd&nbsp;$, tilsvarende 31&nbsp;% av landets beskjedne BNP. Også i Albania og Bosnia-Hercegovina utgjør overføringene mer enn 20&nbsp;% av BNP.

Et problem ved pengeoverføringene er at mange banker tar høye gebyrer for internasjonale overføringer, eller at kurerer og andre mellommenn tar ut en andel. En særlig utfordring er regioner med svakt fungerende bankvesen, som Somalia, hvor det alternative hawalasystemet har blitt mistenkt for finansiering av terrorisme.

Forbrukerrådets nettsted *finansportalen.no* har laget en oversikt over kostnadene ved ulike overføringsløsninger.

## Referanser


## Kilder

* «Remittances», fra World bank group (Verdensbankgruppen)
Balzers

**Balzers** er en landsby og kommune sør i Liechtenstein med  innbyggere (2012). 

Hoveddelen av landsbyen ligger langs den østlige bredden av Rhinen. 

## Historie og kultur

Historisk består dagens kommune av to forskjellige landsbyer, den faktiske Balzers i øst og Mäls i vest. Denne delingen av kommunen er fremdeles til dels synlig i den lokale landsbykulturen i form av uskyldig lokal konkurranse. 

## Referanser


## Eksterne lenker
*
Skabo jernbanevognfabrik

**Skabo jernbanevognfabrik AS** var et mekanisk verksted som tegnet og konstruerte jernbanevogner. Selskapet ble etablert i Drammen i 1864 av Hans Skabo og ble dermed landets første fabrikk for jernbanevogner, da de påtok seg å levere vogner til Kongsvingerbanen. Da selskapet vokste i størrelse flyttet Skabo produksjonen til *Tyskerstranden* (mellom Bestumkilen og Frognerkilen) ved Skøyen i daværende Kristiania i 1873.

Fordi leveringene av jernbanemateriell ga en ujevn beskjeftigelse, engasjerte fabrikken seg på flere områder. Blant annet leverte de også karosserier til biler i 1920- og 1930-årene. De konstruerte også tekniske apparater og fabrikkerte parkett.
Fabrikken ble kjøpt opp av Strømmens Værksted og deretter lagt ned i 1959

## Busskarosserier
Fabrikken var i 1920- og 1930-årene en betydelig leverandør av busser til kunder over hele landet. Det ble bygget på en rekke forskjellige understell, bl. a. fra Berliet, Büssing, Studebaker, Citroën, AEC, GMC og Buick. Karosseriene fra 1920-årene bar tydelig preg av selskapets erfaring med jernbanevogner, og fikk sterkt konkurranse fra lettere konstruksjoner fra andre leverandører. I 1930-årene ble karosseriene mer moderne. Det ble bygget en del turistbusser med solskinnstak (folde/skyvetak), varmeapparat og høyttaleranlegg.

## Drosjebilkarosserier
Fabrikken begynte tidlig å produsere karosserier for drosjer, men det finnes lite informasjon bevart. Det som vites er at i 1927 ble det produsert 7 drosjer på understell av Fiat 507 etter bestilling fra Bertil O. Steen. I 1934–1938 ble det produsert ca 100 drosjer på understell fra International type C og D på bestilling fra Osmond Motors. Disse karosseriene var egenutviklet. International produserte ikke personbiler, og understellene som ble brukt var små lastebiler. Det ble også i 1934-36 produsert 7-seters drosjer på understell fra Chevrolet. Anslagsvis 30-40 stk ble bygd fordelt på 2 typer.

## Andre bilkarosserier
Ved siden av buss- og drosjekarosserier ble det bygget førerhus til lastebiler, varebiler, brannbiler og renovasjonsbiler. Det ble også utviklet en lastebiltipp.

## Bilproduksjon
I 1932 og 1933 monterte fabrikken ca 75 biler av merket Rockne modell 60 og 75. De fleste var 4-dørs sedaner, men minst 2 stk 2-dørs kabrioleter ble også montert. Begge disse bilene finnes i dag (2014). Rockne var et bilmerke fra Studebaker, og var oppkalt etter den norskfødte fotball-legenden (amerikansk fotball) Knute Rockne.

## Referanser


## Litteratur
*  
* 
* 
* 
* 
* 

## Eksterne lenker
* Skabo Jernbanevognfabrik A/S på Industrimuseum.no
* Skabo Jernbanevognfabrik på lokalhistoriewiki.no
Vasilij Smyslov

**Vasilij Vasiljevitsj Smyslov** (russisk Василий Васильевич Смыслов, født 24. mars 1921 i Moskva, død 27. mars 2010) var den sjuende verdensmesteren i sjakk (1957&ndash;1958). Han var også en viktig sjakkteoretiker og internasjonal dommer innen problemkomposisjon.

## Biografi
Smyslov lærte seg å spille sjakk som seksåring. I 1938 kom han på delt førsteplass i Moskvamesterskapet. Han ble Moskvamester i 1942, og i 1943/1944 ble han nummer to etter Mikhail Botvinnik, som stilte utenfor konkurransen. 

I 1948 deltok han i matchturneringen 1948, om retten til å få spille om VM-tittelen. Smyslov hadde sin sterkeste periode midt på 1950-tallet. Han vant kandidatturneringene i 1953 og 1956, og spilte 3 matcher om verdensmestertittelen mot Botvinnik med varierende resultater: Han spilte uavgjort i 1954, ble verdensmester etter å ha vunnet matchen i 1957, men tapte tittelen igjen i returmatchen i 1958.

Smyslov vant 10 sjakkolympiader med det sovjetiske laget, og spilte over 70 internasjonale turneringer i løpet av karrieren. 

Kun 3 dager etter sin 89-årsdag, døde Vasilij den 27. mars 2010 i Moskva.

## VM-matcher og VM-turneringer
* 1948 – 2.-plass i kandidatturneringen + 6 – 4 = 10
* 1954 – Smyslov – Botvinnik + 7 – 7 = 10
* 1957 – Smyslov – Botvinnik + 6 – 3 = 13
* 1958 – Smyslov – Botvinnik + 5 – 7 = 11

## Referanser


## Eksterne lenker
* 
* http://www.64chess.com/Champs/smyslov.html 
* http://www.chesspro.ru/statistic/smyslov.shtml
* 15 кључних позиција из његових партија
Ingen er så trygg i fare

«**Ingen er så trygg i fare**» (svensk: *«Tryggare kan ingen vara»*) er en salme skrevet av Lina Sandell-Berg rundt 1850, videre bearbeidet i 1855 og publisert i hennes diktsamling *Andeliga daggdroppar* 1855. Salmen er en mye brukt dåpssalme, men er også brukt som julesang og begravelsessalme.

Sangen ble tatt med i salmeboken *Lovsånger och andeliga visor* i 1877.  Denne første versjonen hadde ti vers. Sangen har i andre utgaver hatt seks vers, men fra den svenske salmeboken fra 1937 har den vært forkortet til fem igjen. 
Melodien er oppgitt til å være en svensk variant av en tysk folkemelodi, men i *[[Koralbok för Nya psalmer]]* fra 1921 angis to ulike melodier, en a-melodi av Ivar Widéen fra 1919 og den andre som «folkemelodi». Sangen er kjent på norsk fra 1883, med anonym oversetter. I 1925 ble sangen oversatt til engelsk, som «Children of the Heavenly Father». I 1927 oversatte Nils Lavik teksten til nynorsk, som «Ingen er så trygg på ferda».

Kort etter at teksten ble skrevet, druknet Lina Sandell-Bergs far under en båtreise hun også var med på. Oscar Lövgren skriver i sin bok om Lina Sandell at teksten gjennom farens uventede død straks etter, symboliserte en slags anelse om hva som skulle komme til å skje, som kjennetegnet Lina Sandell og også faren ved flere tilfeller.

## Norske innspillinger (i utvalg)
*Olav Werner med Rolf Holger, orgel. Utgitt på singlen Odeon ND&nbsp;7378 i 1960 og på EP-platen Odeon GEON&nbsp;49.
* Rita Engebretsen sang den i denne versjonen på *[[Frem fra Glemselen kap. 8]]* i 1979:

## Teksten
#Ingen er så trygg i fare som Guds lille barneskare,fuglen ei i skjul bak løvet, stjernen ei høyt over støvet.
#Herren selv på Sions berge, for sitt folk er skjold og vergeHan seg over oss forbarmer, bærer oss på faderarmer.
#Ingen nød og ingen lykke i fra Ham oss bort skal rykke,Han den beste venn blant venner, all vår trang og lengsel kjenner.
#Hva Han tar og hva Han giver samme fader Han dog bliver,og hans mål er kun det ene, barnets sanne vel å tjene.
#Fryd deg da du lille skare, Jakobs Gud vil deg bevare,for hans vilje må jo alle fiender til jorden falle.

## Filmer
*Sangen ble brukt som filmmusikk i filmen *[[Mer om oss barn i Bullerbyn]]* (om Barna i Bakkebygrenda) fra 1987. 
*Sangen har også gitt navn til flere filmer.

## Eksterne lenker
* 
*
Madagaskariguaner

* *[[Chalarodon]]*
* *[[Oplurus]]*

**Madagaskariguaner** er en gruppe iguaner. Det har vært vanlig å regne dem som en underfamilie av en stor familie som omfatter alle iguaner, men nå blir gruppen plassert i en egen familie.

Disse øglene lever på Madagaskar og Komorene langt unna alle andre iguaner, men ligner svært på de søramerikanske iguanene i familien Tropiduridae. Analyse av nukleært DNA viser at iguanene på Madagaskar skilte lag med de søramerikanske for omtrent 80 millioner år siden i sen kritt. På det tidspunktet hadde det afrikanske kontinentet og Madagaskar vært adskilt lenge, men Sør-Amerika og Madagaskar kan ha hatt forbindelse via Antarktis.

En finner disse iguanene både i tørre og halvtørre områder. Den ene arten i slekten *Chalarodon* er marklevende, mens medlemmene i slekten *Oplurus* klatrer på steiner og i trær.

## Kilder
* 

## Eksterne lenker
* 
* The Reptile Database: Opluridae
Skarnes stasjon

**Skarnes stasjon** er en av de opprinnelige stasjonene på Kongsvingerbanen, åpnet i 1862 da banen var ferdig til Kongsvinger. 

Stasjonen blir betjent av alle tog på Kongsvingerbanen, bortsett fra de lokaltogene som ikke går lenger enn til Årnes.

## Litteratur
* 
* 

## Eksterne lenker
Paddeiguaner

* *Phrynosoma asio*
* *Phrynosoma blainvillii*
* *Phrynosoma braconnieri*
* *Phrynosoma cerroense*
* *Phrynosoma cornutum*
* *Phrynosoma coronatum*
* *Phrynosoma ditmarsi*
* *Phrynosoma douglassii*
* *Phrynosoma goodei*
* *Phrynosoma hernandesi*
* *Phrynosoma mcallii*
* *Phrynosoma modestum*
* *Phrynosoma orbiculare*
* *Phrynosoma platyrhinos*
* *Phrynosoma solare*
* *Phrynosoma taurus*
* *Phrynosoma wigginsi* 

**Paddeiguaner** er en slekt av iguaner. De fleste lever i det vestlige USA og Mexico, men to arter går inn i Canada, og en art går inn i Guatemala.

De har en rund kropp, og et kort hode, noe som gjør at de kan ligne på en padde. På hodet og ryggen har de hornaktige utvekster. Dette minner om den australske torndjevelen, selv om de ikke er nært beslektet. Et annet likhetstrekk med torndjevelen er at paddeiguanene hovedsakelig eter maur, så de to gruppene er et godt eksempel på konvergent evolusjon.

Når paddeiguanene blir angrepet, kan de sprute blod på fienden fra øyekroken. Noen arter legger egg, mens andre føder levende unger. De lever i forskjellige habitater fra ørken og prærie til barskog og høyfjell i Rocky Mountains. 

## Videre lesning
* 

## Eksterne lenker
* 
* A.D. Leaché & J.A. McGuire (2006) Phylogenetic relationships of horned lizards (''Phrynosoma'') based on nuclear and mitochondrial data: Evidence for a misleading mitochondrial gene tree *Molecular Phylogenetics and Evolution* 39&nbsp;628&ndash;644
* R.R. Montanucci (2004) Geographic variation in ''Phrynosoma coronatum'' (Lacertilia, Phrynsomatidae): Further evidence for a peninsular archipelago *Herpetologica* 60(1):117&ndash;139
* Horned Lizard Conservation Society
* Horned Lizards 
* UCSD – Proliferation of Argentine ants in California linked to declines in coastal horned lizards
* Oversikt over artene i USA
Barna i Bakkebygrenda

**Barna i Bakkebygrenda** (svensk: *Barnen i Bullerbyn*) er en barneflokk i et univers som brukes i Astrid Lindgrens bøker. Karakterene bor i tre hus ved siden av hverandre i en liten grend.

I Nordgården bor søstrene Berit (*Britta*) og Anna, i Mellomgården bor fortelleren Lisa med sine storebrødre Lars (*Lasse*) og Bosse og i Sørgården bor Ole (*Olle*) og lillesøstera hans, Kristi (*Kerstin*). Selv om sistnevnte også er et barn i Bakkebygrenda, er hun bare ett eller to år gammel, mens de andre er i tiårsalderen, så hun er sjelden med på hva de andre gjør.

Bakkebygrenda finnes i virkeligheten, men stedet heter egentlig Sevedstorp, og var Astrid Lindgrens fars barndomsby. Astrid Lindgren så på seg selv som et bakkebygrendbarn, da mye av det som blir fortalt i bøkene er minner fra hennes egen barndom.

Bokserien ble først gitt ut med Ingrid Vang Nymans illustrasjoner. Senere gitt ut på nytt med Ilon Wiklands.

## Bøker
* 1947 *Alla vi barn i Bullerbyn* (norsk: *Alle vi barna i Bakkebygrenda*)
* 1949 *Mera om oss barn i Bullerbyn* (norsk: *Mye moro i Bakkebygrenda*)
* 1952 *Bara roligt i Bullerbyn* (norsk: *Ingen steder som Bakkebygrenda*)
* 1961 *Bullerbyboken* (samling)
* 1963 *Jul i Bullerbyn* (norsk: *Jul i Bakkebygrenda*, bildebok)
* 1965 *Vår i Bullerbyn* (norsk: *Vår i Bakkebygrenda*, bildebok)
* 1966 *Barnens dag i Bullerbyn* (norsk: *Barnas dag i Bakkebygrenda*, utgitt 1967)

## Filmer
* 1960 *Alla vi barn i Bullerbyn*, regi: Olle Hellbom
* 1961 *Bara roligt i Bullerbyn*, regi Olle Hellbom
* 1986 *Alla vi barn i Bullerbyn* (norsk: *[[Alle vi barna i Bakkebygrenda (film)|Alle vi barna i Bakkebygrenda]]*), regi: Lasse Hallström
*1987 *Mer om oss barn i Bullerbyn* (norsk: *[[Mer moro i Bakkebygrenda]]*), regi: Lasse Hallström

## Eksterne lenker
* Astrid Lindgrens hjemmeside
Gracchus Babeuf

**François-Noël Babeuf**, *Gracchus Babeuf* (1760-1797) var en fransk revolusjonær agitator og journalist.

Ordene sosialisme og kommunisme fantes ikke på Babeufs tid, men hans livsgjerning og politiske ideer beskrives imidlertid ofte med disse ordene.

Babeuf ble påvirket av Rousseau og betraktes av Marx og Engels som en foregangsmann.

Babeuf ble giljotinert som ansvarlig for «De likes sammensvergelse».

## Referanser


## Se også
* Den franske revolusjon
* Frankrikes historie
Fylkesvei 3384

**Fylkesvei 3384** går mellom Verpe i Fyresdal og Javnesmoen i Åmli.

Strekningen ble fastlagt 2019, og består av de tidligere fylkesvei 402 (Telemark) og fylkesvei 271 (Aust-Agder), og størstedelen av den tidligere fylkesvei 401 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jesper Swedberg

**Jesper Swedberg** (født 28. august 1653 på Svedens gård i nærheten av Falun, død 26. juli 1735 i Brunsbo vid Skara) var biskop i Skara fra 1702, professor i teologi i Uppsala og salmedikter.

Sammen med Erik Benzelius og Israel Kolmodin hadde han ansvar for *1695 års psalmbok*; Swedberg regnes som den førende i arbeidet.

Swedberg var sønn av Daniel Isaksson Stierna (1610–1680) og Anna Petersdotter Bullernesia (død 1697). Han giftet seg første gang i 1683 med Sara Behm, i 1967 med Sara Bergia og i 1720 med Kristina Arrhusia. Sønnene fikk navnet Swedenborg. Han er blant annet far til Emanuel Swedenborg.

## Referanser


## Litteratur
* 

## Eksterne lenker
*
Fylkesvei 3752

**Fylkesvei 3752** går på Høygiltsmoen i Birkenes kommune.

Frem til 2019 hadde veien betegnelsen fylkesvei 255 (Aust-Agder).

## Kommuner og knutepunkter

## Referanser




## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/hva:(~(id:532,filter:(~(typeId:4568,operator:%27*3d,verdi:(~%27255))),farge:%270_0))/hvor:(kommune:(~928))/@100783,6481154,13) 
*
Bak stengte dører

***Bak stengte dører*** (originaltittel: *Extreme Measures*) er en amerikansk kriminalthriller fra 1996 regissert av Michael Apted. Filmen handler om en ung idealistisk lege som starter en privat granskning når han oppdager at flere like ved sykehuset han arbeider har forsvunnet. Alle hadde det til felles at de var uteliggere. Hovedrollen spilles av Hugh Grant, mens andre sentrale roller spilles av Gene Hackman og Sarah Jessica Parker. Filmen bygger på Michael Palmers bok *Extreme Measures* (1991).

## Handling
Den unge britisk legen Guy Luthan er nyansatt på et sykehus i New York, men oppdager snart at det foregår merkelige ting ved sykehusets akuttavdeling. Likene til flere av byens uteliggere forsvinner etter at de har fått behandling ved sykehuset. Da han forsøker å finne ut hva som har skjedd blir han utsatt for et komplott og må holde seg i skjul. Han får hjelp av en kvinnelig kollega og søker ned i undergrunnen for å finne frem til bekjente av den uteliggeren som han selv behandlet ved sykehuset. Etterhvert leder sporene til en privatklinikk som driver med hemmelig forskning.

## Om filmen

### Popularitet og økonomi
*Bak stengte dører* gjorde det ikke så bra kommersielt. Den spilte bare inn drøyt $17 millioner USA og havnet på 92. plass over de mest innbringende filmene i USA i 1996.

Produksjonskostnadene var på $38 millioner.

### Anmelderne
Filmen fikk blandet mottakelse av anmelderne, noe som gjenspeiles i at den har fått 56 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin har gitt den 2 av 4 stjerner i sin Movie Guide.

Også de norske anmelderne gav den blandet mottakelse. *[[VG]]* gav den terningkast fire, *[[Dagbladet]]* gav den tre og *[[Aftenposten]]* to. Nettstedet CINERAMA gav den terningkast fire i 2000.

### Tema
*Bak stengte dører* er en thriller lagt til sykehusmiljø. Filmen berører noe av samme tematikken som i Michael Crichtons sykehusthriller *[[Coma (film fra 1978)|Coma]]*, fra 1978. Begge filmene tar opp etiske dilemma knyttet til hvor langt forskningen kan gå for å helbrede sykdommer.

## I rollene
*Hugh Grant – Dr. Guy Luthan 
*Gene Hackman – Dr. Lawrence Myrick 
*Sarah Jessica Parker – Jodie Trammel 
*David Morse – FBI Agent Frank Hare 
*Bill Nunn – Det. Bob Burke 
*John Toles-Bey – Bobby 
*Paul Guilfoyle – Dr. Jeffrey Manko 
*Debra Monk – Dr. Judith Gruszynski
*Shaun Austin-Olsen – Claude Minkins
*André De Shields – Teddy Dolson
*J. K. Simmons – Dr. Mingus
*Peter Appel – Det. Stone
*Diana Zimmer – Helen
*Nancy Beatty – Ruth Myrick

## Referanser


## Eksterne lenker
*
Torunn Austheim

**Torunn Austheim** (født 1959) var rådmann i Steinkjer kommune. Hun var direktør ved Høgskolen i Nord-Trøndelag i perioden 2002 til 2009. 

Austheim er utdannet cand. jur. fra Universitetet i Oslo i 1984. Hun har tidligere vært Rådmann i Holtålen kommune (1993–1996) og helse- og sosialsjef samme sted (1991–1992) samt jurist for Fylkesmannen i Nord-Trøndelag.

## Kilder
* Steinkjærleksikonet
Scott Paulin

**Scott Paulin** (født 13. januar 1950 i Steubenville i Ohio) er en amerikansk skuespiller og regissør. 

Paulin har hatt små roller i TV-serier som *[[Lost]]*, *[[Boston Legal]]* og *[[Ghost Whisperer]]*. Han har vært gift med Wendy Phillips siden 1981 og har en datter sammen med henne.

## Filmer
* 1982 - Cat People
* 1983 - De syv utvalgte
* 1988 - De tiltalte
* 1990 - Captain America

## Eksterne lenker
*
Blodordenen

**Blodordenen** (*der Blutorden*) er en tysk utmerkelse fra det tredje rike, offisielt navn er *Medaille zur Erinnerung an den 9. November 1923* (*Medalje til minne om 9. november 1923*).

## Historie
Medaljen ble utgitt av Adolf Hitler i mars 1934 til personer som deltok i ølkjellerkuppet, nazistenes mislykkede forsøk på å ta makten i Bayern, som hadde blitt medlem av NSDAP før januar 1932. I 1938 ble utmerkelsen utvidet til å også kunne bli tildelt personer som hadde sittet i fengsel for nasjonalsosialistiske aktiviteter før 1933, hadde fått dødsstraff, senere omgjort til livstidsstraff for nasjonalsosialistiske aktiviteter før 1933, eller var blitt alvorlig skadet i tjeneste for partiet før 1933.

## Design
Medaljen er rund i rent sølv. På advers er en ørn som holder en krans med datoen 9. november i klørne. På høyre side står inskripsjonen: «München 1923-1933». På revers er bilde av Feldherrnhalle i München med et hakekors over. Øverst står inskripsjonen: «UND IHR HABT DOCH GESIEGT» (og dere seiret allikevel). Alle medaljene ble merket med nummer + tallet 800 nederst på revers.

## Verdi
I 2009 ble det solgt en medalje med originaleske og tildelingsbevis på *Wehrmacht-Awards* for £10&nbsp;250 inklusiv frakt (95&nbsp;000 norske kroner).

I november 2019 ble Hitlers egen blodorden-medalje solgt gjennom et tysk auksjonshus for  britiske pund, et beløp som da tilsvarte over 2,5 millioner norske kroner. En av Hitlers brune uniformsskjorter med slips, såretmedalje, jernkors og forgylt partinål gikk for  pund.

## Referanser
Fylkesvei 3378

**Fylkesvei 3378** går mellom Dynjanfoss kraftverk ved Hauknesodden og Haugsjåsund i Nissedal kommune.

Før 1. januar 2010 hadde veien betegnelsen fylkesvei 352.

Frem til 2019 hadde veien betegnelsen fylkesvei 512 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Orthanc

**Orthanc** var et fiktivt tårn i Tolkiens litterære verden.

Dette tårnet var først eid av Gondors herskere. 
Sarumann flyttet inn i dette tårnet i Tredje tideverv.
Orthanc var i midten av Jarnagard. Etter Sarumann hadde blitt dratt over til Saurons side prøvde Sarumann og få Gandalf over på denne siden, da Gandalf svarte nei ble han fanget på toppen av Orthanc.

Siden dette tårnet og murene til Minas Tirith var bygget på en spesiell måte av númenóreiske menn var det så godt som umulig og komme gjennom.
Jordans sentralbank

**Jordans sentralbank** (Central Bank of Jordan – CBJ) er sentralbanken i Jordan.

## Historie
Jordan startet forberedelsene til sentralbanken på slutten av 1950-tallet. Sentralbankloven ble vedtatt i 1959, men sentralbanken var ikke i drift før 1. oktober 1964. 

Sentralbanken overtok da funksjonene til det tidligere *Jordan Currency Board*, som ble etablert i 1950. 

## Oppgaver og målsettinger
CBJ har alle de oppgaver en sentralbank normalt har, som å utstede landets valuta, forvalte landets gull- og valutareserver, være statens bank og regjeringens rådgiver i økonomisk politikk, m.m. 

Sentralbankens målsettinger er nedfelt i sentralbankloven; prisstabilitet, valutakonvertibilitet og å fremme økonomisk vekst i tråd med regjeringens økonomiske politikk. 

Jordan hadde inflasjon på 5,6% i 2013. 

## Sentralbanksjef
Pr juni 2025 er Dr. Adel Al-Sharkas sentralbanksjef. Sentralbanken har to visesentralbanksjefer.

## Se også
*Liste over verdens sentralbanker

## Referanser


## Eksterne lenker
*
Alex Woolf

**Alex Woolf** (født 1963) er en britisk middelalderhistoriker knyttet til Universitetet i St. Andrews. Han har spesialisert seg på historien til De britiske øyer og Norden i tidlig middelalder, spesielt folkene i Wales og Skottland. Han er forfatter av det bind i *New Edinburgh History of Scotland*, «From Pictland to Alba», som dekker perioden mellom årene 789 og 1070. Boken ble i 2008 kåret av Saltire Society som årets beste bok i fagfeltet historie.

## Utvalg bibliografi
* *From Pictland to Alba: Scotland, 789 to 1070*, (Edinburgh University Press, 2007)
* «Dun Nechtain, Fortriu and the Geography of the Picts»; *Scottish Historical Review* 2006 ; 85(2): 182-201
* «The expulsion of the Irish from Dyfed»; *Ireland and Wales in the Middle Ages*; Karen Jankulak, Jonathan Wooding (ed); Four Courts Press 2007; 102-115
* *Landscape and Environment in Dark Age Scotland*; St Andrews Committee for Dark Age Studies; 2006
* «Caedualla Rex Brettonum and the passing of the Old North», *Northern History* 41.1, 1-20 (2004)

## Referanser
Aksjonsforskning

**Aksjonsforskning** er en form for forskning som utføres ved at den som forsker er tett på virksomheten eller området det forskes på. Retningen står i motsetning til forskning der forskeren trer inn i et område som utenforstående. Formålet med aksjonsforskning er å ha en direkte og umiddelbar påvirkning av forskningsområdet. Målet er å bidra til å finne løsninger på menneskers praktiske problemer i en virkelig situasjon.

Den klassiske aksjonsforskningen kommer fra ideen om at en problematikk forstås best i forsøket på å endre den. Det er viktig at det er et velfungerende samarbeid mellom aksjonsforskeren og de som forskningen omhandler. Hensikten er at de som utfører forskningen og de som det forskes på skal oppnå en form for gjensidig innsikt i hva som vil fungere best for å oppnå ønsket endring. Dette er mest effektivt i samarbeid med enkeltpersoner eller mindre grupper. Siden samarbeidet mellom forskeren og forskningssubjektet er tett, er det sannsynlig at begge parter vil ha læringsutbytte av forskningsprosessen. Aksjonsforskere håper at lærdommen vil komme gjennom frivillig deltakelse. Ideen om aksjonsforskning bygger på forestillingen om at ny kunnskap om egen situasjon stimulerer individet til økt nysgjerrighet og ønske om å lære enda mer.

## Eksterne lenker
* Action Science Network (engelsk)
* Göteborgs universitet om aksjonsforskning (engelsk)
* Nordisk senter for aksjonsforskning og aksjonslæring (NorAforsk)
Stå itj med lua i handa

***Stå Itj med Lua i Handa!*** er det første og eneste musikkalbumet av visegruppa Folk Flest. Albumet ble utgitt i 1975 av det politiske venstrerelaterte plateselskapet MAI. Med i originalutgivelsen av denne plata fulgte et teksthefte med, som det ofte gjorde på MAIs utgivelser.

## Sporliste
#«Samspæll» (3:18)
#«Island» (2:45)
#«Når "Hjælpa" e Størst e Nøden Nærmest» (2:39)
#«Voldtekt» (1:39)
#«Falconbridge» (2:49)
#«Rivalen» (1:48)
#«Sportsidiot-blues» (3:49)
#«Heilt til Morgonen Gryr» (1:48)
#«Flukt eller Kamp?» (2:43)
#«Kvinnene på Våler Skurlag» (2:42)
#«Skytefelt m/ Verran-blues» (2:34)
#«Svivtuns-vake» (2:30)
#«Aspeladden» (2:39)
#«Busstur» (3:50)
#«Mang på Ein Gang» (2:09)
#«Stå Itj med Lua i Handa» (1:46)

## Medvirkende
* Thorvaldur Arnarson - vokal, bass, trekkspill, rytmeinstrumenter
* Gunn Blåsmo - vokal, fløyte
* Trond Lillealtern - vokal,  congas, mandolin, munnspill, gitar
* Petter Næss - vokal, munnharpe, bassmunnspill
* Øyvind Svaleng - vokal, gitar, munnspill, bassmunnspill

## Referanser
Sørumsand stasjon

**Sørumsand [[stoppested]]** på Kongsvingerbanen ble anlagt i 1892. Den ble oppgradert til stasjon i 1903 som en direkte følge av at den smalsporede Urskog–Hølandsbanen ble forlenget vestover fra Bingsfoss stasjon og inn til tettstedet Sørumsand. Sørumsand ble da Urskog-Hølandsbanens nye endestasjon i vest. Den fikk ny stasjonsbygning tegnet av arkitekt Paul Armin Due.

I årene 1903–1960 var Sørumsand overgangsstasjon mellom Kongsvingerbanen og Urskog–Hølandsbanen, de vestre 3,5 km av sistnevnte er i dag museumsjernbane.

Etter Urskog-Hølandsbanens nedleggelse, i 1962, ble stasjonsbygningen vesentlig ombygget og forenklet, blant annet ble saltaket senket og snudd nitti grader. Den opprinnelig mursteinsrøde bygningen ble også malt gul. Etter ombyggingen er det kun utvendig fasade på venteromsfløyen lengst mot øst som kan gjenkjennes fra Dues bygning. (Sammenlign bildet til høyre med dem som er i billedgalleriet nedenfor.)

Stasjonen blir betjent av alle lokaltog på Kongsvingerbanen (per 2023 pendelen Asker–Kongsvinger). Enkelte av Vy Tåg ABs lokaltog mellom Oslo og Karlstad/Arvika i Sverige stanser også.

I 2021-22 gjennomførte Bane NOR en større ombygging av stasjonsområdet:  Sporene 1 og 3 fikk plattformer med lengde tilpasset Kongsvingerbanens lokaltog, spor 2 mistet sin plattform. Videre ble bygget undergang med trapper og heiser under alle tre spor. Bane NOR vant Lillestrøm kommunes arkitektur- og byggeskikkpris 2023 for denne utformingen av Sørumsand stasjon. Prisen er satt opp for å hedre og anerkjenne god arkitektur og byggeskikk i kommunen.

Sørumsand bussterminal ligger i umiddelbar tilknytning til stasjonsbygningen og plattformen mot spor 1. Herfra går bussruter som i noen utstrekning betjener samme område som den historiske Urskog-Hølandsbanen.

## Museumsbanen Urskog-Hølandsbanens stasjon
Museumsbanens stasjonsanlegg på Sørumsand ble bygget opp i 1987–1989. Museumsjernbanens stasjonsbygning er en kopi av Bjørkelangen stasjon fra 1896. Museumsbanens kombinerte lokomotivstall og verksted er bygget som en tilnærmet kopi av en tilsvarende bygning som (per 2023) ennå står på Bjørkelangen.

På Sørumsand stasjon finnes også omlastingskranen fra 1919 i driftsklar stand. Den ble brukt til å laste gods mellom  normalsporede og smalsporede jernbanevogner. Det ble tatt i bruk løftekasser av tre (etter hvert kalt containere). Dette var landets første containerkran.

Vannstenderen som museumsjernbanens damplokomotiver fyller vann fra, stod tidligere på Sperillbanens endestasjon ved Finsand.

## Bildegalleri

Sørumsand stasjon.jpeg|Stasjonsbygningen var tegnet av Paul Armin Due, og stod ferdig i 1903. 
Sørumsand Station - no-nb digifoto 20150902 00164 bldsa PK24099.jpg|Postkort med Sørumsand stasjon, fotografert i 1922 eller tidligere. Postkortet inngår i Nasjonalbibliotekets samlinger.
Sørumsand stasjon Tertitten.JPG|Sørumsand stasjon ved Tertitten. Paul Armin Dues opprinnelige bygning fremstår nå i en radikalt ombygd versjon. 


## Referanser




## Litteratur
* 
* 
* 

## Eksterne lenker
Vømmøl Special

***Vømmøl Special*** er en samleplate fra Vømmøl Spellmannslag som ble utgitt i begrenset opplag. Den ble utgitt både som LP og MC, og har nesten de samme låtene som CD-en *[[Vømmølmusikken]]*. *Vømmøl Special* ble utgitt i forbindelse med 10-årsjubileet til Vømmøl, bare et par måneder etter plata *[[Vømmølåret]] 1984, Vømmøl Special ble utgitt* i 1985.

## Sporliste
#«Peder og Hammarforsens brus» (*[[Vømmøl'n]]*)
#«Høvlerivisa» (*[[Vømmøl'n]]*)
#«Førarkortet» (*[[Vømlingen]]*)
#«Ann Magritt» (*[[Vømmøl'n]]*)
#«Auksjonsvisa» (*[[Vømmølåret]]*)
#«Bånsull» (*[[Vømlingen]]*)
#«Itjnå som kjæm tå seg sjøl» (*[[Vømlingen]]*)
#«Gammelpoteta» (*[[Vømmølåret]]*)
#«Arbeidslaget» (*[[Vømlingen]]*)
#«Fjøsvisa» (*[[Vømlingen]]*)
#«Spæll åt mæ» (*[[Vømmøl'n]]*)
#«Kransen» (*[[Vømmølåret]]*)
#«Vømmøldalens siste vår» (*[[Vømmølåret]]*)

## Eksterne lenker
*Discogs
Joachim Frich

**Joachim Christian Geelmuyden Gyldenkrantz Frich** (født 17. juli 1810 i Bergen, død 29. januar 1858 i Christiania) var en norsk kunstmaler. Han var utdannet ved Det Kongelige Danske Kunstakademi og var deretter elev av J.C. Dahl i Dresden.

Frich var særlig kjent som kunstner i sin samtid, blant annet fordi han bodde i Norge (Christiania), og han blir sett på som en sentral kunstner i nasjonalromantikken. I 1844 var han en av stifterne av Foreningen til norske Fortidsminnesmerkers Bevaring, og ble medlem av dens første direksjon.

## Verker
Hans hovedverk er seks store landskapsmalerier som henger i spisesalen i Oscarshall på Bygdøy, malt i 1850. Helt fra han var ung, var han på en rekke reiser i Norge, og han hadde mange bilder i Chr. Tønsbergs populære litografiske bokverk *[[Norge fremstillet i Tegninger]]* fra 1846–48. Han er også kjent for en rekke akvareller av norske drakter. Disse dannet grunnlaget for en bok av Aagot Noss.

Frich er gravlagt på Vår Frelsers gravlund i Oslo.
Fil:Joachim Frich Høstlandskap.jpg|Høstlandskap (1848)
Fil:Joachim Frich Fra Hallingdal.jpg|Fra Hallingdal (1849)
Fil:Joachim Frich Fra øvre Telemark.jpg|Fra øvre Telemark (1852)
Fil:Joachim Frich Fra Holsfjorden Ringerike.jpg|Fra Holsfjorden Ringerike (1856)
Fil:Joachim Frich - Study of Rocks - NG.M.04190 - National Museum of Art, Architecture and Design.jpg|Studie av steiner


## Referanser


 
## Litteratur
* Aagot Noss: *Joachim Frichs draktakvarellar* 1973 ISBN 82-521-0193-3
* *Norske Nationaldragter / samlede og udgivne af J. Frich. Tilligemed en Afhandling om Nordmændenes ældre Dragter/ af R. Keyser* 1958, førsteutgave 1847
* Dag Myklebust: *Foreningen til Norske Fortidsminnesmerkers Bevaring.  Historien 1844 – 1994*  I: *Fortidsminneforeningens Årbok* 1993
Hannu Taipale

**Hannu Allan Taipale** (født 22. juni 1940 i Vetil) er en tidligere finsk langrennsløper som konkurrerte i 1960-årene. I sitt første store internasjonale mesterskap, VM 1966 i Oslo, gikk han for det finske stafettlaget som tok sølv (Norge vant). I det samme mesterskapet endte han på femteplass på femmila, mens han ble nr. 7 på 15&nbsp;km.

Han oppnådde sin eneste olympiske pallplassering under OL 1968 i Grenoble, der han var med på å ta bronsemedaljen på  stafett. Like godt gikk det ikke i VM 1970 i Vysoké Tatry og OL 1972 i Sapporo, den beste plasseringen var en åttendeplass på femmila i 1970.

I løpet av karrieren vant Taipale tre nasjonale mestertitler, to på 30&nbsp;km (1967 og 1970) og én på 50&nbsp;km (1971).

## Referanser


## Eksterne lenker
*
Alby

:*For stedet på Veierland, se [[Alby (Veierland)]].*

**Alby** er et tettsted i Ånge kommune i Västernorrlands län i landskapet Medelpad i Sverige. I 2010 hadde tettstedet 367 innbyggere.

## Referanser
Nordbyen (Tønsberg)

**Nordbyen** er en liten bydel og ei gate i Tønsberg i Vestfold som ligger mellom Slottsfjellet og Tønsbergfjorden og våtmarksområdet Ilene i nord. Navnet kommer naturlig nok av at Nordbyen ligger nordvest for Tønsberg sentrum. 
Nordbyen består av en kort, smal gate med Tønsbergs eldste sammenhengende trehusbebyggelse. Der ligger også byens eldste hus, Nordbyen 16, også kalt Bentegården. Nyere undersøkelser viser at huset trolig ble bygd rundt 1690. Nordbyen var med sine trange smug i ly under fjellet tidligere regnet som et typisk arbeiderstrøk. Et sjøbad med eget bryggeanlegg for byens befolkning ble åpnet i havnebassenget i Tønsbergfjorden utenfor Nordbyen i 1937. Badet ble revet på 1970-tallet på grunn av for dårlig badevannskvalitet.

Gjenåpning av den gamle jernbanetunnelen Slottsfjelltunnelen som veitunnel for fylkesvei 308 på 1970-tallet skapte en barriere mellom Nordbyen og Storgata på den siden av veien. 

Vestfoldforfatteren Margaret Skjelbred bor i Nordbyen.


File:TbgNordbyen.jpg|Nordbyen sett fra Ilene. Slottsfjellet t.v.
File:Part of panorama photo of Tønsberg, Vestfold - Riksantikvaren-T084 01 0527 from 1908 - Slottsfjellet, Slottsfjellstårnet, Slottsfjellmuseet, Slottsfjellskolen, Nordbyen, Tønsberg domkirke, Tønsberg gamle stasjon, hotell, båter, T.jpg|Del av panoramafoto av Tønsberg i 1908 med Nordbyen langs Tønsbergfjorden under Slottsfjellet, landemerket i byen, til venstre i bildet.

File:Slottsfjellet (14611110555).jpg|Nordbyen vest for Slottsfjellet ut mot Byfjorden, foran til høyre i bildet. 

Fil:Tønsberg Nordbyen b.JPG|Bebyggelsen i Nordbyen sett fra sør. Bentegården til venstre i bildet.
File:Bentegården i Tønsberg.jpg|Byens eldste hus, Bentegården fra rundt 1690, ligger i Nordbyen.


## Eksterne lenker
* Nordbyens historie
* Luftfoto og kart av Nordbyen
Akira Sasaki

**Akira Sasaki** (født 26. september 1981 i Ohno, Hokkaidō) er en japansk alpinist.

Sasaki representerte Japan under OL 2006, men han fullførte ikke noen av øvelsene han deltok i. Han debuterte i verdenscupen i Shigakogen i februar 2001. Tre ganger har han stått på seierspallen etter verdenscuprenn. Hver gang har han kommet på andreplass, og  hver gang har det vært i favorittdisiplinen slalåm. Første gang var i Wengen i 2003, der han overrasket med å kjøre sterkt med det høye startnummeret 65. De to neste pallplasseringene er fra Schladming og Shigakogen i 2006.

## Pallplasseringer i verdenscupen

## Referanser


## Eksterne lenker
* 
* Akira Sasakis hjemmeside (japansk)
Frontflygerspennen

**Frontflygerspennen** (*Frontflugspange*) var en tysk militær utmerkelse

## Historie
Spennen ble introdusert av Riksmarskalk Hermann Göring 30. januar 1941, og var tiltenkt Luftwaffe fly-personell i det tredje rike som gjennomførte et visst antall oppdrag.

## Design
Spennene varierer ut ifra hva slags type fly oppdragene ble utført i. Felles er at de består av en ekekrans med hakekors nederst, og emblem for flytype i senter. På begge sidene er «vinger» av ekeblader. Spennen festes med en nål som står vertikalt bak på spennen.

## Klasser
* Bronse – 20 flytokt
* Sølv – 60 flytokt
* Gull – 110 flytokt

I juni 1942 kom et anheng for spennen som representerte følgende antall tokt:
* Transport og seilfly – 500
* Langdistanse dag-jegere, luft til bakke support – 400 
* Bombefly, luft/sjø redningsfly, meteorologiske fly – 300 
* Natt-jegere – 250 

## Kilder
* Wehrmacht Awards – Operational Flying Clasp
* Lexikon der Wehrmacht – Frontflugspange

## Se også
* Liste over tyske militære utmerkelser 1933-1945
Grua stasjon

**Grua stasjon** er en jernbanestasjon på Gjøvikbanen ved Grua i Lunner kommune i Akershus fylke. Stasjonen ble opprettet som holdeplass i 1901 ett år før hele Gjøvikbanen sto ferdig, men fikk status som stasjon betjent for ekspedering av tog, reisende og gods i 1904 da ekspedisjonsbygningen tegnet av Paul Armin Due stod klar til bruk.

I 1972 ble stasjonen fjernstyrt og har i senere tid mistet betjeningen som følge av effektivisering. I 2010 ble plattformen for spor 2 oppgradert.

Grua ligger 53,39&nbsp;km fra Oslo S og 371,1 moh. Fra stasjonsområdet går det en rekke turløyper både om vinteren med preparerte skiløyper og for resten av året. Blant annet ligger Hadeland Bergverksmuseum i kort avstand fra Grua stasjon.

Innen utgangen av 2023 vil stasjonen ligge innenfor Ruters takstsoner i Oslo og Akershus i sone 2Ø.

## Referanser


## Litteratur
* 
* 
* 

## Eksterne lenker
Herceg Novi

**Herceg Novi** (serbisk: Херцег Нови; italiensk: Castelnuovo)  er en by og kommune i det sørvestligste Montenegro, ytterst i Kotorbukta under fjellet Orjen, like ved grensen til Kroatia. Herceg Novi ligger langs lange strandområder ved Adriaterhavet.

Herceg Novi har om lag 13&nbsp;000 innbyggere, mens folketallet i hele kommunen i 2003 var i alt 33&nbsp;034. Befolkningen er økende. Flertallet på 52% er serbere, og Herceg Novi er den største serbisk-dominerte byen ved Adriaterhavet. Kun 28% er montenegrinere, 2% kroater og 1% sigøynere (Roma).

Nabobyen Igalo ligger i samme kommune og de to tettstedene er i praksis ett, sammenhengende byområde med 16&nbsp;500 innbyggere og stor turisme. I Norge er Levanger vennskapskommune.

## Historie

Herceg Novi ble grunnlagt 1382 av Tvrtko Kotromanić, kongen av Bosnia. Bygrunnlaget var blant annet fiske og salthandel.

Selv om dette er en ung by, har den en relativt dramatisk bakgrunn med variert statlig tilhørighet. I den venetianske perioden 1420 – 1797 gikk byen under navnet *Castelnuovo* ("Nyborg"), men ble først styrt av Venezia sent i perioden. Tyrkerne tok byen i 1482 og holdt den helt til 1687, i mellomtiden var den en kort periode okkupert av Spania.

I 1687 tok Venezia kontroll med denne tyrkiske enklaven inen i den venetianske kolonien Albania Veneta. Etter 110 år ble derimot Østerrike-Ungarn tilkjent Herceg Novi, men falt så til Russland ved Bratislava-traktaten av 26. desember 1805 – som del av seiersoppgjøret etter Napoleonskrigene. Men i juli-august 1807 tok nettopp Frankrike byen og fikk den tilkjent ved Tilsit-traktaten.

I 1813 inntok så den nye staten Montenegro Herceg Novi, men østerrikerne tok den tilbake med makt i 1816. Etter to år, i november 1818, red derimot serbiske styrker inn i byen og tok kontroll med Herceg-Novi og kystområdet – etter hvert organisert i Jugoslavia. Fra 1941 til 1943 var byen okkupert av Italia.

Ved lokalvalget 6. april 2008 fikk regjeringspartiene DPS os SDP bare 33% av stemmene, og opposisjonspartiet SNP fikk sammen med serbiske lister rent flertall.

## Transport og økonomi
Hovedveiene E-65 og E-80 går langs kysten gjennom Herceg Novi, østover til Podgorica og videre til Beograd i nord. Det er flyplass i Tivat (23 km øst) og i Dubrovnik i Kroatia (35 km vest). 

Det meget behagelige klimaet med varme somre og milde vintre, gjør Herceg Novi til et senter for turisme og etableringer av leiligheter og hoteller. Byen har vært kjent for sine spa og kilder i århundrer, og er sammen med Budva, Kotor og Bar de viktigste turiststedene i landet. En stor utfordring er byens akutte mangel på drikkevannskilder, som medfører behov for å importere vann fra Kroatia.

## Eksterne lenker
* Official Herceg Novi kommune
* Herceg Novi online
Heksekost

**Heksekost** (også kalt **markvist** eller **huldrelime**) er et fellesnavn for utvekster på busker som er angrepet av forskjellige sykdommer/sopper, som gir unormal vokst av knopper eller kvister. Det er vanligst på bjørk, der de ofte forekommer som dusker over store deler av kronen. Det forekommer sjelden på gran og furu, og det er nok godt mulig at furua som er avbildet under her, er ei såkalt «beitefuru», som er blitt beitet på i lengre tid av storfugl, og derfor har utviklet svært tette greiner. Planteskadegjøreren ”Candidatus Phytoplasma mali” som forårsaker sykdommen heksekost i eple gir symptomer på skudd, blad, frukt og røtter. De alvorligste konsekvensene er heksekost-lignende forgrening av trærne og en avling som er liten og stort sett består av svært små, smakløse epler som ikke er salgbare.

Sykdommen spres ved bruk av infisert formeringsmateriale (podekvist, grunnstamme), ved bladsugende insekter og ved at røtter på nabotrær vokser sammen.

## Galleri

Fil:Corsehillmuir witch's broom.JPG|Heksekost på ei bjørk i Corsehillmuir, North Ayrshire, Skottland
Fil:Witch's broom on a pine.jpg|Heksekost på ei furu på Sølvsberget i Gran kommune
Fil:Witch Broom Oulu 2006 11 06.JPG|Heksekoster på en gammel bjørk i Uleåborg, Finland
Fil:Heksekost.jpg|Heksekost på dvergbjørk i Rondane


## Årsak
Den vanligste årsak til heksekost på trær er angrep av forskjellige arter sopp. De hører alle til sekksporeslekten Taphrina.

## Se også
* Vannris
* Heks, kvinnelig utøver av trolldom (skademagi)

## Kilder
* Biologisk institutt (UiO) – Botanisk og plantefysiologisk leksikon, Heksekost
* Landbrukstilsynet
* Bioforsk Plantehelse (TEMA, Informasjonsbrosjyre om heksekost) – https://web.archive.org/web/20160306041107/http://www.bioforsk.no/ikbViewer/Content/75949/TEMA_5-21_Heksekost_v1.1.pdf

** Heksekost på eple
** Heksekost på eple (infobrosjyre)
Tara-brosjen

**Tara-brosjen** er betraktet som en av de viktigste bevarte gjenstander fra tidlig kristen tid av irsk øykunst, og er utstilt på Irlands nasjonale museum i Dublin.

Brosjen ble skapt en gang rundt år 700, i overkant 18&nbsp;cm lang, er komponert hovedsakelig av sølvforgylling og er prydet med intrikate abstrakte dekorasjoner, stundom kalt «irsk flettverk», både foran og bak. Kulene består av bilder av over tyve ulvehoder og dragfjes.

Formgivingen, håndverkerens teknikk, innbefattet det fine ornamentarbeidet og innleggene av gull, sølv, kobber, rav og glass er av meget høy kvalitet og vitner om det høye nivået til Irlands gullsmeder på 600-tallet. Brosjen er gjort i en ufullstendig sirkel, noe som viser at den ikke var ment for å holde på klærne, men kun hadde dekorativ effekt. Som mange andre brosjer fra perioden inneholder den hverken kristne eller hedenske motiver, og ble gjort for velstående person, ganske sikkert av hankjønn, som ønsket personlig uttrykk av status. Tara-brosjen er sannsynligvis den mest spektakulære og en av de best bevarte av flere dusin kostbare brosjer som er funnet på De britiske øyer, hovedsakelig i Irland. Selv om alle har likheter i stil er hver og en fullstendig forskjellig i detaljene. Kostbart metall er benyttet, men kun halvedelsteiner.

Selv om brosjen er navngitt etter Tara Tara-åsen, setet for Irlands mytologiske overkonger, har Tara-brosjen faktisk ingen kjent forbindelse med hverken Tara eller overkongene. Brosjen ble funnet i august 1850 på stranden av Bettystown i nærheten av Laytown i grevskapet Meath. Finneren, en bondekvinne (eller hennes to sønner), hevdet å ha funnet den i en boks som gravd ned i sanden, men mange mener at det faktisk ble funnet på innlandet og at påstanden om stranden var kun en unnskyldning for å unngå juridiske komplikasjoner med eieren av det reelle området. Smykket ble deretter solgt til en antikvitetshandler som innså dens verdi og kalte den for «Tara-brosjen» for å gjøre smykket mer attraktivt.

## Referanser


## Eksterne lenker
* Utstillingsbilde og beskrivelse
Tsna (Moksja)

**Tsna** (russisk: Цна) er ei elv i Tambov og Rjazan oblast i Russland. Den er ei venstre sideelv til Moksja, og er 451&nbsp;kilometer lang.

Tsna renner gjennom byene Tambov og Morsjansk.

## Referanser


## Eksterne lenker
*
Instituto Nacional de Lenguas Indígenas

**Instituto Nacional de Lenguas Indígenas** (Nasjonalt institutt for indianske språk, også kjent som **INALI**) er et institutt som er en del av det meksikanske utdanningsdepartementet. Det ble oppretta 13. mars 2003 under administrasjon av president Vicente Fox, og jobber for å styrke og beskytte bruken av de indianske språka i Mexico.

## Eksterne lenker
* Instituto Nacional de Lenguas Indígenas Offisiell hjemmeside
* INALIs katalog over indianske språk
Raúl Garrón Claure

**Raul Garrón Claure** er en boliviansk økonom. 

Han var sentralbanksjef i Bolivias sentralbank fra 2. mai 2006, da han tok over etter Juan Antonio Morales, til november 2008, da Gabriel Loza Tellería overtok stillingen.

Claure er *bachelor of arts* i økonomi fra Bowling Green State University i Ohio i USA, og har i tillegg gått et Master of Management-program ved Kellogg School of Management i Evanston i USA.

Før han ble sentralbanksjef hadde han 25 års ledererfaring fra selskaper i Europa, Japan, USA og Latin-Amerika. Han har vært konsulent for både UNIDO (FNs organisasjon for industriell utvikling), UNDP (FNs utviklingsprogram) og Verdensbanken i design, utforming og gjennomføring av økonomiske programmer og prosjekter. 

Han har utgitt en rekke publikasjoner, og har også vært lærer ved hovedfagsstudier ved Universidad Privada Franz Tamayo.

## Referanser
Synne

**Synne** er en opprinnelig norsk kortform av kvinnenavnet *[[Sunniva]]*, som er en latinisert form av det gammelengelske navnet *Sunngifu*, som var dannet av *sunn*, «sol», og *gifu*, «gave».

## Utbredelse

|}

Synne var et populært navn på norske jentebarn rundt år 2000.

## Kjente personer med navnet
Personene i listen er ordnet kronologisk etter fødselsår.
* Synne Skouen (f. 1950), norsk komponist
* Synne Sæther Mæhle (f. 1973), norsk rettsviter
* Synne Sun Løes (f. 1975), norsk forfatter
* Synne Lea (f. 1974), norsk forfatter
* Synne Vorkinn (f. 1998), norsk sanger og låtskriver

## Annen bruk av navnet
* Ekstremværet Synne rammet Norge 5. desember 2015.

## Referanser


## Eksterne lenker
*
Bowling Green State University

**Bowling Green State University (BGSU)** er et universitet i Bowling Green i Ohio i USA. 

Universitetet ble grunnlagt i 1910, og har i dag over 20&nbsp;000 studenter. Det tilbyr studier opp til mastergrad og doktorgrad, og var USAs første med doktorgrad innen fotokjemi. Professoren William Russell Easterly tok en bachelor på BGSU i 1979.

## Referanser


## Eksterne lenker
*
Universidad Privada Franz Tamayo

**Universidad Privada Franz Tamayo** («Unifranz») er et privat universitet i La Paz i Bolivia. Universitetet har også avdelinger i Santa Cruz, Cochabamba og El Alto. 

Universitetet ble grunnlagt 2. april 1993, og åpnet 5. april samme år. Det har fire fakulteter:
* Fakultet for vitenskap, teknologi og arkitektur 
* Fakultet for økonomi og finans 
* Fakultet for samfunnsfag, jus, humanistisk vitenskap og utdanning
* Fakultet for helsefag 

## Eksterne lenker
*